
Kako se prepoznaju “znakovi na licima” spomenuti u Allahovim riječima: “Na licima su im znaci, tragovi od padanja licem na tle.” (El-Feth, 29)


* 
* 
* 
* 
* 
* 
* 

 
Kako se prepoznaju znakovi na licima spomenuti u suri El Feth?

Ovaj ajet je objavljen kao pohvala ashabima, Allah njima zadovoljan bio. Neki komentatori Kur’ana su mišljenja da je to vizuelni trag sedžde koji ostaje na čelu kao posljedica mnoštva namaza, nafile i dugog boravka na sedždi. Ipak, većina mufesira je stanovišta da se spomenuti znaci ne odnose na osjetilne tragove na čelu, nego ih tumače: lijepim ahlakom, skrušenošću i skromnošću. Također ih tumače lijepim, vedrim licem, koje zrači i svijetli tragovima namaza, kao što su naši dobri predhodnici kazivali: “Ko noću puno klanja danju mu lice svijetli!” (***[Tefsir](https://pitajucene.com/search/tefsir/questions/ "Pretraži pitanja o tefsiru")*** Ibnu Kesir, 13/133) I govorili su: “Doista dobro djelo ostavlja svijetao trag na licu, nur srcu, obilatu opskrbu, snagu u tijelu i ljubav u srcima ljudi. A loše djelo čini lice tamnim, srce crnim, tijelo slabim, opskrbu oskudnom i rađa prezir u srcima ljudi!” (El-Dževabul-kafi, Ibnul-Kajjim, 62) U tom kontekstu prenosi se od Osmana, radijallahu anhu da je govorio: “Neće se desiti da neko skrije kakvu tajnu, a da je Allah ne otkrije na odrazima njegova lica i posrtaju njegova jezika!” (El-Adabuš-šerijje, 1/136) A od Omera, radijallahu anhu, prenosi se da je govorio: “Ko bude čestit u svojoj tajnosti Allah će njegovu javnost učiniti čestitom!” (Tefsir Ibnu Kesir, 13/134)


***[Ashabi](https://pitajucene.com/search/ashab/questions/ "Pretraži pitanja o ashabima")*** Allahovog Poslanika, radijallahu anhum, su, nesumnjivo bili iskreni u svojoj vjeri, vrijedni i marljivi u svom ibadetu i čestiti u svojoj tajnosti, trag tih djela i te iskrenosti se pojavio na njihovim licima, i onaj ko bi ih vidio to bi prepoznao i zavolio bi ih. Imam Malik, Allah mu se smilovao, kazivao je: “Čuo sam da kršćani kada bi vidjeli ashabe, koji su oslobodili Šam, govorili bi: Allahami, ovi su doista bolji od havarija (učenika Isa’a, alejhisselam), kao što su opisani u onom što nam je dostavljeno.” (Tefsir Ibnu Kesir, 13/134) Istinu su rekli, jer ovaj ummet je najbolji ummet, a ashabi, Allah njima zadovoljan bio, su njegovi prvaci i najbolji u njemu.


Odgovorio: Mr. ***[Hakija Kanurić](https://pitajucene.com/search/Hakija+Kanuri%C4%87/answers/ "Pretraži odgovore od dr. Hakija Kanurić")***


